rlitschk/wikidir huggingface dataset:
Lüttenhain (hoochdüütsch Kleinenhain) is en lütten Oort in de Gemeen Geestland in’n Landkreis Cuxhoben, Neddersassen. De Oort höört polietsch al von öllers bi Hain mit bi. De Oort liggt op de Geest an’n Rand na dat Moor. Dat Water ut dat Rebeed flütt af över’n Scheebeek na de Geest un över’n Hainer Beek na de Meh. In’n Noordwesten liggt dat Naturschuulrebeed Mietenmoor. De Naveröörd sünd Grotenhain in’n Noorden, Langenmoor un Doornsood in’n Noordoosten, Nee Eversdörp in’n Süüdoosten, Op de Hööv in’n Süden, Drüddgeest un Stühbusch in’n Süüdwesten, Olenkamp, Olenstöhlen un Krönkenhütt in’n Westen un Langel un Wisswohl in’n Noordwesten. In de Franzosentied hett de Oort toeerst 1810 bet 1811 binnen dat Königriek Westfalen to de Mairie Lintig in’n Kanton Beers höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Ringst in’n Kanton Beverst. De Oort hett vör 1859 to de Vaagdie Lintig in dat Amt Beers tohöört un denn to dat Amt Leh. Na 1885 weer dat in’n Kreis Leh. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Oort is weer fröher Deel von de Buurschop Hain un denn von de Gemeen Hain. Lüttenhain is
De Samtgemeen Beers (hoochdüütsch Samtgemeinde Bederkesa) weer en Rebeetsverband in’n Oosten von’n Landkreis Wersermünn (vondaag Landkreis Cuxhoben), de von 1971 bet 1974 bestahn hett. De Samtgemeen hett sik an’n 1. April 1971 billt. De Gemenen Beers (mit Ankloh), Drangst, Elm (mit Maschkamp), Fickmöhlen, Flögeln, Hain, Hainmöhlen, Kührst (mit Alfst), Lintig, Meckelst un Ringst hebbt sik dor freewillig in tohoopslaten. Mit de Kommunalreform in Neddersassen von’n 1. März 1974 is de Samtgemeen denn wedder oplööst worrn. De lüttjeren Gemenen sünd denn to gröttere Gemenen tohoopslaten worrn un disse grötteren Gemenen hebbt de ne’e Samtgemeen Beers billt. Bavento is dor noch de Gemeen Köhlen tokamen. Blots de lüttje Oord Drüddgeest, de von 1971 bet 1974 to de Samtgemeen Beers höört hett, is 1974 na Op de Hööv wesselt un höört vondaag to de Samtgemeen Geestborn in’n Landkreis Rodenborg. 1971-: Wilfried Habenicht http://www.findcity.de/?m=samtgemeinde-bederkesa-buergerinfo-27624c&p=00000002
De Schmoo is en Beek, de von links in de Hamm flütt. De Schmoo hett ehren Born in’n Ummel in’n Noordoosten von Hepst. Se flütt toeerst na Süüdwest. Al na en kort Enn geiht de Bahnlien von’n Moorexpress över den Beek röver. De Schmoo flütt dör den Oort Hepst dör un nu na Westen. Dor drippt se op den Reithbeek, löppt twüschen Nee Sankt Jürgen un Huttenbusch langs un münnt in’n Westen von disse beiden Öörd güntsied Düvelsmoor in de Hamm. Andreas Matheja, Christian Pohl, Lutz Schweter, Heiko Spekker: Hydrodynamische numerische Simulationen von Hochwasserereignissen und Schutzmaßnahmen für ein Tidegebiet. Koordinaten:53° 16′ N, 8° 55′ O
De Rummeldeisbeek oder ok Graav is en Beek, de von links in de Hamm münnt. De Born von’n Rummeldeisbeek liggt twüschen Rockst un Godenst. De Waterscheed twüschen Oost un Hamm liggt hier keen Kilometer von de Oost af. Von dor flütt de Beek groff na Westen. In’n Süden doot hier de Öörd Oostereis un Rohreis liggen. De Beek flütt den dör den Oort Rhaar un blifft in’n Süden von Glinst. Denn geiht dat twüschen Oostersood un Heudorp langs un de Rummeldeisbeek münnt in’n Noordwesten von Huttendorp in de Hamm. Dat Water flütt denn later in de Lesum un de Werser un von dor in de Noordsee. Andreas Matheja, Christian Pohl, Lutz Schweter, Heiko Spekker: Hydrodynamische numerische Simulationen von Hochwasserereignissen und Schutzmaßnahmen für ein Tidegebiet. Koordinaten:53° 18′ N, 8° 57′ O
De Achem-Veerner Geest is en Geestrebeed in de Midd/in’n Noordoosten von Neddersassen un höört to de Stoder Geest. Nöömt is se na de Städer Achem un Veern. Na dat Handbuch der naturräumlichen Gliederung Deutschlands is dat en Naturruum mit en Grött von 516 km². De Achem-Veerner Geest liggt an dat rechte Över von de Werser in’n Süüdwesten von dat Elv-Werser-Dreeeck. Dat sünd to’n groten Deel de Landkreis Veern un de Süden von’n Landkreis Rodenborg. In’n Noorden grenzt de Achem-Veerner Geest an dat Wümm-Daal un in’n Oosten an de Lümbörger Heid. Dat Rebeed von Bremen in’n Westen warrt to de Eems- un Wersermaschen tellt, dat Rebeed in’n Süden güntsied de Werser to dat Werser-Aller-Flachland. De Achem-Veerner Geest warrt ünner annern wieder indeelt in de Linnelner Geest in’n Oosten, de den Övergang na de Lümbörger Heid billt, un de Veerner Dünen, de in’n Süden liggen doot. Op de Dünen langs de Werser liggt en oold Siedlungszentrum, dor reegt sik een Oord an’n annern. Dat Holbmer Moor hett sik billt, nadem Water in dat Zechstein-Solt in’n Ünnergrund insickert is un dat Solt oplööst hett. De Eer is nasackt un hett en Lunk billt. De höögste Punkt is mit 74 Meter över NN de
De Isle of Man is ene Insel in de Irische See. Se is nich Deel vun Grootbritannien un ok kene Kroonkolonie, se hett en Status as Besitt vun de Kroon. Up dat Eiland leevt um un bi 75.000 Inwahners. Amtsspraken sünd Manx un Ingelsch. Manx is ene keltsche Spraak un is verwandt mit Irisch un Schottsch-Gäälsch. Regeren vun Man (engelsch) Länner in Europa Albanien | Andorra | Belgien | Bosnien-Herzegowina | Bulgarien | Däänmark | Düütschland | Eestland | Finnland | Frankriek | Grekenland | Iesland | Irland | Italien | Kosovo | Kroatien | Lettland | Liechtensteen | Litauen | Luxemborg | Malta | Moldawien | Monaco | Montenegro | Nedderlannen | Noordmakedonien | Norwegen | Öösterriek | Polen | Portugal | Rumänien | Russland | San Marino | Serbien | Slowakei | Slowenien | Spanien | Sweden | Swiez | Tschechien | Ukraine | Ungarn | Vatikaanstad | Vereenigt Königriek | Wittrussland | Zypern Afhängige Rebeden: Färöer | Gibraltar | Guernsey | Isle of Man | Jan Mayen | Jersey | Spitzbargen Landsdelen un Överseekuntreien vun dat Vereenigte Königriek un Kroonbesitt vun de britsche Kroon Landsdelen: England | Noordirland | Schottland | Wales | Britsche Överseekuntreien: Anguilla |
De Bundesautobahn 864 (kort: BAB 864 oder ok A 864) is en Autobahn in Baden-Württembarg mit en Samtläng vun blots söss Kilometer. Se verlöpt vun Donaueschingen an Sunthausen vörbi bit na’t Autobahndreeeck Bad Dürrheim. In’n Anfang weer de BAB 864 as Deelstück vun de BAB 86 plaant, de in de Twüschentiet nich mehr op’n Plaan steiht. De hüütige BAB 864 hett aver de Kilometerangaven vun de ehmols plaanten BAB 86: Se fangt in Donaueschingen bi 84,0 km an un ennt an’t Autobahndreeeck Bad Dürrheim mit Kilometer 90,0. Se is op hele Läng Deel vun de Anslusssteed Donaueschingen bit na’t Dreeeck Bad Dürrheim Deel vun de Europastraat 531, de vun Offenburg na Bad Dürrheim verlöpt. Op den Övergang vun de B 27 na de BAB 864 geev dat an’n 6. September 1992 en slimmen Unfall: En Bus mit ruchweg föfftig Fohrgäst ut Wunsiedel, de op’n Weg na en Wannerutfohrt in Zell im Wiesental weern, is wegen to hoge Snelligkeit un Övermöden vun’n Busfohrer in’t Sleudern kamen un dorbi mit en PKW tosamenstött. Opletzt is de Bus op de Leitplank kippt, de op Höög vun de Finsters opdrapen de un den Bus in’t Rebeet vun’t Heck apenreten hett. Dorbi sünd 21 Minschen
De Baad is en 16,7 Kilometer langen Beek, de von links in de Oost münnt. De Born von de Baad liggt in dat Moor twüschen Steenfeld un Wehldörp. Dat Hemelsmoor is dor de Waterscheed na dat Rebeed von de Wörp. Von dor flütt se in de Form von en ümkehrt S na Noord/Noordwest. Op dat rechte Över doot Brüttendörp, Brümmerhoff un Olendörp liggen un op dat linke Oostertimk. Bi Oostertimk münnt von links de Bullenseegraven in de Baad, de von’n Bullensee kummt. De Baad löppt denn direkt dör dat Dörp Badenst un nimmt achter dat Dörp von links den Tanzbeek un den Hollenbeek op. In Baadmöhlen is de Beek to en Möhlendiek opstaut un hett dor fröher de Watermöhl andreven. Kort vör de Münn in de Oost bi Godenst nimmt de Baad noch von rechts den Haverstoppelbeek op. De Oost münnt later in de Elv un dat Water kummt denn in de Noordsee. Michael Bergemann: Gesamtliste der Fließgewässer im Elbeeinzugsgebiet. 2012 Koordinaten:53° 19′ N, 9° 14′ O
De Samtgemeen Langen (hoochdüütsch Samtgemeinde Langen) weer en Rebeetsverband in’n Westen von’n Landkreis Wersermünn. De Samtgemeen is 1971 ut de Gemenen Langen, Debst, Imßen un Sievern billt worrn. Mit de Kommunalreform in Neddersassen von’n 1. März 1974 is de Samtgemeen denn wedder oplööst worrn un de Gemenen, de dor in tohoopslaten weren, sünd mit de Gemenen von de Samtgemeen Niewohl (Niewohl, Holsseln, Hemendörp un Krümpel) to de Gemeen Langen tohoopgahn.
De Samtgemeen Niewohl (hoochdüütsch Samtgemeinde Neuenwalde) weer en Rebeetsverband in’n Westen von’n Landkreis Wersermünn. De Samtgemeen is 1971 ut de Gemenen Niewohl, Holsseln, Hemendörp un Krümpel billt worrn. De veer Börgermeesters hebbt de Oorkunn, mit de de Hauptsatzung beslaten worrn is, an’n 13. Dezember 1970 ünnertekent un an’n 18. Februar 1971 is de ne’e Samtgemeenraad dat eerste Maal tohoopkamen. De Samtgemeenraad harr toeerst ölven Liddmaten. Mit de Kommunalreform in Neddersassen von’n 1. März 1974 is de Samtgemeen denn wedder oplööst worrn un de Gemenen, de dor in tohoopslaten weren, sünd mit de Gemenen von de Samtgemeen Langen (Langen, Debst, Imßen un Sievern) to de Gemeen Langen tohoopgahn. 1971-: Hermann Peters, Krümpel 1971-: Robert Wöbber Liddmaten 1972: CDU: Hermann Peters (Krümpel), Johann Peters (Krümpel), Günter Beuermann (Krümpel), Gustav Lammers (Niewohl), Wilhelm Alsguth (Niewohl), Fritz Kleinhammer (Niewohl), Benno Eden (Holsseln), Werner Seebeck (Holsseln), Heinrich von Döhlen (Hemendörp) SPD: Hans Heinrich Tölke (Niewohl), Arthur Franz (Holsseln), Günter Albers (Hemendörp) Otto Edert: Neuenwalde: Reformen im ländlichen Raum. 2013, Sied 141
Dat Amt Leh weer en Verwaltungsrebeed in Bremen-Veern un in dat Königriek Hannover mit Seet in Leh binnen de Landdrostie Stood. Dor hett groff dat Rebeed von de hüdigen Städer/Gemenen Bremerhoben, Geestland un Schippdörp tohöört. Dat Leid över dat Amt harr bet 1867 en Amtmann. In de Prüßentied na 1867 hett de eerste Beamte Amtshauptmann heten. In’n Noordoosten von dat Amt leeg dat Amt Beers, in’n Oosten dat Gericht Beverst, in’n Süden dat Amt Hagen, in’n Süüdwesten dat ollnbörgsche Amt Landwöörden, in’n Westen dat ollnbörgsche Amt Abbusen un de breemsche Stadt Bremerhoben un in’n Noordwesten dat Vaagdiegericht Land Wusten (Stand 1848). Dat Amt Leh is 1831 grünnt worrn, as dat Gericht Leh mit dat Amt Stotel-Vieland tohoopleggt worrn is. Blots de Oort Holt ut dat Gericht Stotel-Vieland is dorbi an dat Amt Hagen fullen. Dör en Verordnung von’n 1. November 1838 is de Oort Holt denn aver to’n 1. Dezember 1839 doch Deel von dat Amt Leh worrn. 1848 weer dat Amt so 105,90 km² groot. Dat Amt Leh hett bi de Verwaltungs- un Justizreform an’n 1. Oktober 1852 in dat Königriek Hannover dat Kaspel Debst mit de Gemenen Debst (mit Debsterbüttel), Langen, Laven, Sievern, Spaden un Wehden ut dat
Mannochmore is en Whisky-Brenneree in de Neeg vun Elgin, Moray, Schottland. Mannochmore is en teemlich junge Brenneree, de eerst 1971 vun John Haig & Co. boet worrn is. In de Johren vun 1985 bit 1989 weer se stillleggt. Siet 1992 is en Single-Malt-Whisky ut de Destille op’n Markt. Vun 1996 an geev dat vun de Brenneree butendem den swarten Loch Dhu, de intwüschen aver nich mehr produzeert warrt. Wegen sien ungewöhnlichen Smack hett sik de Loch Dhu to en Sammlerstück entwickelt. Twüschen 1995 un 1997 weer de Brenneree wedder stillleggt. Siether produzeert se blots noch in de Wintermaanden. Se warrt denn vun de Arbeiters vun de Glenlossie-Destille bedreven, de blots in’n Sommer produzeren deit. Mannochmore höört to de Whisky-Region Speyside. Dat Water to de Produkschoon stammt ut den Bardon Burn. Dat Molt warrt nich sülvst maakt, man ut de Molteree Burghead Maltings in Elgin betogen. De Destille hett en Meeschfatt (mash tun) vun twölf Tunnen un acht Gäärfatten (wash backs) vun jeedeen 54.000 Tunnen. Brennt warrt mit dree wash stills mit 14.400 l un dree spirit stills mit 17.000 l. Hitt maakt, warrt de Stills mit Damp. List vun de schottischen Brennereen Koordinaten:57° 36′ N, 3° 19′ W http://www.gordonandmacphail.com/wg_GlenLossieDistillery.html http://www.gordonandmacphail.com/wg_GlenLossieDistillery.html
Diederich Christian Arnold von Zesterfleth (* 25. September 1750 op Good Bargfreed bi Jörk; † 9. August 1820 in Stood) weer en düütschen Jurist. Von Zesterfleth is 1750 as Söhn von Adelgunde Wilhelmine Elisabeth, borene von Horn (April 1721-16. Mai 1801), un Arnold Sigismund von Zesterfleth (1. Juli 1700-22. Juli 1778) op Good Bargfreed boren. Dat Good weer Stammseet von de Familie von Zesterfleth. He hett Juristeree studeert. He weer von 1771 bet 1778 Auditer un von’n 15. März 1784 bet to sien Rohstand an’n 22. Februar 1817 Richter an dat Oberappellationsgericht Celle. Von 1817 bet 1819 weer he Präsident von de Ridderschop von dat Hertogdom Bremen. Von Zesterfleth hett an’n 28. Mai 1779 in Wiegersen (Kaspel Obbens) Juliane Magdalene von Horn (18. Dezember 1760–7. Januar 1805) freet. De beiden hebbt de Söhns Heinrich Christian Arnold (8. Januar 1781-18. April 1848) un Carl Ludowig (* 30. Mai 1784) un de Dochter Louise Caroline Johanne Elisabeth (18. Oktober 1794-14. Dezember 1827) hatt. Na’n Dood von sien Swiegervader Claus Hinrich von Horn hett von Zesterfleth dat Good Wiegersen övernahmen. Normdaten: GND: 136161367 (OGND, AKS) | VIAF: 80553088/ 302374111, 80553088 | Wikipedia-Personensöök
Borchert von Swonewebel († 23. März 1580) weer von 1576 bet to sien Dood 1580 de eerste Präsident von de Ridderschop von dat Hertogdom Bremen, de noch överlevert is. Borchert is as de drüdde von veer Söhns von Margareta von Sandbeck († 1586) un Jürgen von Swonewebel boren. Borchert hett eerst ünner Johannes Molanus un later an de Universität Köln studeert. He is denn bi’t Militär ween un hett ünner annern in Frankriek, Däänmark un Dithmarschen fuchten. He weer verheiraadt mit Elisabeth von Weersbe (1530-1580). Mit ehr harr he dree Söhns, Georg, Arend un Johann, un een Dochter, Margareta.
Glenlossie is en Whisky-Brenneree in de Neeg vun Elgin, Moray, Schottland. Grünnt weer de Brenneree Glenlossie 1876 vun John Duff. As twintig Johren later een vun sien beiden Mitbesitters, Alexander Grigor Alan, doodbleev, hett he de Destille vullstännig an Henry MacKay övergeven, üm sik op de nee grünnte Brenneree Longmorn to kunzentreren. In’t Johr 1919 güng Glenlossie denn an de Distillers Company Ltd. (DCL). Na en Brand is de Destille 1929 wedder opboet worrn. 1962 weer de Brenneree vun veer op söss Brennblasen vergröttert. Glenlossie höört to de Whisky-Region Speyside. Dat Water för de Produkschoon stammt, jüst so as bi de Brennere Mannochmore in de Neeg, ut den Bardon Burn. De Brenneree arbeit mit en Meeschfatt (mash tun) vun acht Tunnen un acht Gäärfatten (wash backs) ut Läärkenholt vun 45.000 jeedeen. Brennt warrt mit dree Wash stills vun tosamen 48.000 l un dree Spirit stills, de tosamen 43.200 l faten doot. Hitt maakt warrt de Brennblasen mit Damp. List vun de schottischen Brennereen Charles MacLean (Rutgever): Whisky. World Guide, Regions, Distillers, Malts, Blends, Tasting Notes. Dorling Kindersley, London et al. 2008, ISBN 978-0-7566-3349-3. Walter Schobert: Das Whiskylexikon. Fischer Taschenbuch Verlag, Frankfort an’n Main 2003, ISBN 978-3-596-15868-3. Koordinaten:57° 38′ N, 3°
De Samtgemeen Elsdörp (hoochdüütsch Samtgemeinde Elsdorf) weer en Rebeetsverband in’n Landkreis Bremervöör (vondaag Landkreis Rodenborg). De Samtgemeen is ut de Gemenen Elsdörp, Ehsdörp, Frankenbossel, Hatz, Rüspel, Volkens un Wist billt worrn. De Samtgemeenraad harr 15 Liddmaten. Bi de Gemeenreform in Neddersassen is de Samtgemeen Elsdörp to’n 1. März 1974 oplööst worrn un de Gemenen sünd utbenahmen Wist all Deel von de Gemeen Elsdörp worrn. Wist is an de Gemeen Zeven kamen. De Gemenen Elsdörp un Zeven sünd denn wedder Deel von de Samtgemeen Zeven worrn. Wilhelm Albers
De Samtgemeen Heeßel (hoochdüütsch Samtgemeinde Heeslingen) weer en Rebeetsverband in’n Landkreis Bremervöör (vondaag Landkreis Rodenborg). De Samtgemeen is ut de Gemenen Heeßel, Meinst un Tzassenholt billt worrn. Bi de Gemeenreform in Neddersassen is de Samtgemeen Heeßel to’n 1. März 1974 oplööst worrn un de Gemenen Meinst un Tzassenholt sünd Deel von de Gemeen Heeßel worrn, de wedder Deel von de Samtgemeen Zeven worrn is.
De Samtgemeen Sürsen (hoochdüütsch Samtgemeinde Selsingen) weer en Rebeetsverband in’n Landkreis Bremervöör (vondaag Landkreis Rodenborg). De Samtgemeen is an’n 29. Juni 1965 ut de Gemenen Sürsen, Fehrenbrook, Granst, Haßel, Lahmst, Ochenhusen, Ohrel, Parnwinkel, Rockst, Godenst un Grafel billt worrn. Dat weren also toeerst ölven Gemenen. 1967 hebbt sik de beiden Gemenen Deins un Malst ok anslaten. Gliektiedig is de Gemeen Fehrenbrook Deel von de Gemeen Grafel worrn. Nu weren dat also twölv Gemenen. 1970 sünd denn ok noch de Gemenen Annerlingen un Seedörp Deel von de Samtgemeen worrn. Mit de Kommunalreform in Neddersassen von’n 1. März 1974 is de Samtgemeen denn wedder oplööst worrn. De lüttjeren Gemenen sünd an gröttere anslaten worrn un ut de Gemenen von de ole Samtgemeen is tohoop mit de Gemenen Byhusen, Farm, Sandbossel, Oostereis, Rhaar un Rohreis de ne’e, gröttere Samtgemeen Sürsen billt worrn. De Samtgemeenraad harr 28 Liddmaten. 1965–1972: Heinrich Lauenstein 1972–1974: Detlef Hesse 1965–1974: Helmut Claus
De Konstrukschoon mit Lienholt un Passer is 'n oolt Deelrebeet vun de Geometrie, woneem för dat Teken vun Längen un Winkel blots en Lienholt un en Passer tolaten sünd. Dat Lienholt hett ok keen Marks. Dat gifft ’n Koppel vun olle geometrische Problemen mit disse Technik. För de bekannsten Lienholt-un-Passer-Problemen lett sik bewiesen, dat dat blots mit disse Warktüüch nich mööglich is, dat Problem to lösen. Dat gellt t.B. för dat Quadrateren vun den Krink, dat heet, en Quadrat to teken, dat so groot is as ’n vörgeven Krink. dat Drüddeln vun en (gemeen) Winkel dat Verdubbeln vun ’n Wörpel Annere Saken sünd blots mit Lienholt un Passer licht mööglich, t. B. Tosamentrecken vun twee reellen Tallen dat Malnehmen vun twee reelen Tallen de Inverse vun ’n reele Tall utreken de Quadratwörtel vun ’n reele Tall utreken. Dormit lett sik to en vörgeven Rechteck en Quadrat konstrueren, dat liek groot is. Bi de Konstrukschoon mit Lienholt un Passer dröff een blots de nakamen Dingen doon (un de Lösung mutt denn ok akkerat sien): Dat gifft en endliche Koppel vun Punkten, dör de beid Gebilde fastleggt sünd. Een hat de Anfangspunkten för dat olle Gebilde geven, un een dröff blots endlich
De Samtgemeen Wilst (hoochdüütsch Samtgemeinde Wilstedt) weer en Rebeetsverband in’n Landkreis Bremervöör (vondaag Landkreis Rodenborg). De Samtgemeen is ut de Gemenen Wilst, Vörwark, Dipshorn un Steenfeld billt worrn. Mit de Kommunalreform in Neddersassen von’n 1. März 1974 is de Samtgemeen denn wedder oplööst worrn. De Gemenen sünd to gröttere Gemenen tohoopleggt worrn un dat Rebeed von de Samtgemeen Wilst hett denn to de ne’e Samtgemeen Tarms höört. De Gemeenraad harr teihn Liddmaten. Johann Schröder
De Samtgemeen Oostdaal (hoochdüütsch Samtgemeinde Osteniederung) weer en Rebeetsverband in’n Landkreis Bremervöör. De Samtgemeen is an’n 1. Januar 1971 ut de Gemenen Bevern, Byhusen, Isheim, Minst, Oostendörp, Plönjeshusen, Sandbossel un Sprekens billt worrn. Mit de Kommunalreform in Neddersassen von’n 1. März 1974 is de Samtgemeen denn wedder oplööst worrn. De Gemenen in de Samtgemeen Oostdaal sünd denn to’n gröttsten Deel von de Eenheitsgemeen Bremervöör worrn. En poor Öörd sünd aver ok Deel von de Samtgemeen Sürsen worrn. De Gemeenraad harr 17 Liddmaten. Johann Meyer
De Sürser Beek is en Beek, de von rechts in de Oost münnt. De Sürser Beek hett sien Born in’n Süden von Haßel. Von dor flütt dat Water na Noordwesten dör Sürsen dör un an Parnwinkel langs. Op dat linke Över liggt denn Hütten un op dat rechte Ochenhusen. In’n Süüdoosten von Ochenhusen münnt de Beek in de Oost. Dat Water in de Oost flütt denn wieder na de Elv un rin’e Noordsee. De Water- un Bodenverband Sürser Beek is 1968 grünnt worrn un is tostännig för den Ünnerholt von’n Sürser Beek un de Waterlööp, de dor rinmünnt. Fröher hett dat Klärwark Sürsen sien Afwater in’n Sürser Beek afleidt. Na en Ümbo 1995 flütt dat Afwater aver direkt in de Oost. Gewässergütebericht ELBE 2000 Niedersachsen.
Eugen Naumann (* 2. Januar 1874 in Mikuszewo, Kreis Wreschen, Provinz Posen; † 7. September 1939 bi Kruschwitz) weer en düütschen Politiker. Naumann is 1874 in Mikuszewo boren. He hett Juristeree un Staatswetenschoppen an de Universitäten in Lausanne, Freiburg un Berlin studeert. He hett sien Dokter maakt un is 1908 Landraad von’n Kreis Znin worrn. Dor is he bet 1917 bleven un is denn bet 1918 Landraad in’n Kreis Neehuus ween. As Landraad is Naumann na’n Dood von Diederich Hahn 1918 as Afornten för den Wahlkreis Stood 3 (Neehuus-Hadeln) in dat Prüüßsche Aforntenhuus nawählt worrn. Dat Aforntenhuus is denn aver noch in dat sülve Johr oplööst worrn. Na’n Eersten Weltkrieg güng he trügg in de Provinz Posen op sien Riddergood in Suchorencz, Kreis Schubin. Hier is he 1919 för söss Maand in dat poolsche Interneerungslager in Szczypiorno bi Kalisch fasthollen worrn. 1919 is Naumann as Vörsitter von’n düütschen Volksraad in Posen wählt worrn. Na’n Tosamensluss mit’n düütschen Volksraad in Brombarg un nadem dat den ne’en Naam Deutschtumsbund zur Wahrung der Minderheitenrechte kregen hett, weer Naumann 1921 bet 1923 ok dor Vörsitter. 1923 is de Bund verbaden worrn. 1922 is he in’n poolschen Sejm wählt worrn un weer dor Vörsitter von
Georg Wilhelm Friedrich Ernst Eisendecher (* 24. Juli 1813 in Emden; † 22. Dezember 1887 in Neehuus) weer en düütschen Verwaltungsbeamten. Eisendecher is 1813 as Söhn von’n Major un Ünnerpräfekt Eisendecher in Emden boren. He weer von’n 23. April 1830 bet to’n 16. Februar 1833 op de Kloosterschool Ilfeld un hett sik an’n 20. Oktober 1822 an de Universität Göttingen inschreven. He hett dor bet 1825 Juristeree studeert. En Deel von sien Studientied hett he sik ok in Russland ophollen. He weer Maat von dat Corps Hannovera Göttingen un en Tied lang dor Senior. Na dat Studium güng he in’n hannöverschen Verwaltungsdeenst. Eisendecher is 1828 Auditer bi dat Amt Niestadt worrn, keem 1842 as Assesser in dat Amt Maanze, 1846 in dat Amt Herzberg un 1850 in dat Amt Bilderlahe. 1856 bet 1865 is he Amtmann von dat Amt Bokeln ween un 1865 bet 1868 von dat Amt Wittmund. Von 1868 bet 1885 weer he Amtshauptmann von dat Amt Neehuus un Kreishauptmann von’n Kreis Neehuus. Jahresbericht über die Königliche Klosterschule zu Ilfeld von Ostern 1905 bis Ostern 1906. Louis Hofer, Göttingen 1906, Sied 46 Kösener Corpslisten 1960, 42, 277. Heinrich Ferdinand Curschmann: Blaubuch des Corps Hannovera (1809–1899). Göttingen 2002, Nr.
Johann Philipp Adolph Schönian (* 10. September 1814 in Clausthal; † 11. Februar 1886 in Hannover) weer en düütschen Verwaltungsbeamten. Schönian is 1814 in Clausthal boren. Von’n 23. April 1830 bet to’n 28. Februar 1833 weer he op de Kloosterschool Ilfeld. He hett denn an de Universitäten Göttingen un Heidelbarg Juristeree studeert. He is 1839 Auditer in dat Amt Rodenborg ween, 1840 in dat Amt Ahlden, 1841 in dat Amt Niestadt un 1842 wedder in dat Amt Ahlden. Von 1843 bet 1846 weer he Amtsassesser in dat Amt Wenngessen un hett 1847 bet 1851 bi de Landdrostie Stood arbeidt. 1851 is he Gehemen Regerungsraad worrn un is 1856 as Amtmann von dat Amt Dustadt insett worrn. Schönian weer von’n 1. Oktober 1857 bet 1869 as Amtmann in dat Amt Leh un harr den Rang von en Regerungsraad. As Amtmann hett he ünner annern Reisen na England un Holland maakt, üm sik dor Havens antokieken, denn in dat Amt Leh is in disse Tied de Haven Geestmünn nee anleggt worrn. Schönian hett dorbi ünner annern de Verhandlungen mit Bremen un Ollnborg föhrt. Nadem Prüßen 1867 dat Königriek Hannover annekteert hett, hett Schönian sien Amt Amtshauptmann heten. In’n Winter 1864/1865 hett Schönian